ประสิทธิ์ ไชยศรีษะ

จ่าสิบตำรวจ ประสิทธิ์ ไชยศีรษะ (เกิด 2 มีนาคม พ.ศ. 2508) หรือ จ่าประสิทธิ์  อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย เคยเป็นหนึ่งในแนวร่วมของแนวร่วมประชาธิปไตยต่อต้านเผด็จการแห่งชาติ และเป็นอดีตนักโทษในคดีความผิดต่อองค์พระมหากษัตริย์ไทย

 ประวัติ 
ประสิทธิ์ เกิดเมื่อวันที่ 2 มีนาคม พ.ศ. 2508 ที่ตำบลตูม อำเภอปรางค์กู่ จังหวัดศรีสะเกษ สำเร็จการศึกษาระดับมัธยมศึกษาตอนปลาย[https://www.facebook.com/You.Unacceptable/photos/a.609812802370245.1073741828.593891430629049/738986039452920/?type=1&permPage=1 มีภรรยาเป็นชาวจังหวัดสุรินทร์

 การทำงาน 
ประสิทธิ์ เข้ารับราชการตำรวจโดยมีตำแหน่งเป็นผู้บังคับหมู่ฝ่ายอำนวยการ กองบังคับการตำรวจภูธรจังหวัดสมุทรสาคร และมีบทบาทเป็นแกนนำแนวร่วมประชาธิปไตยต่อต้านเผด็จการแห่งชาติ (นปช.) จังหวัดสมุทรสาคร ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งในพื้นที่จังหวัดสุรินทร์ ซึ่งเป็นถิ่นพำนักและบ้านเกิดของภรรยา โดยแข่งขันกับอดีต ส.ส.พื้นที่เดิม คือ นางฟาริดา สุไลมาน จากพรรคภูมิใจไทย และนายธีระทัศน์ เตียวเจริญโสภา จากพรรคชาติไทยพัฒนา แต่สามารถเอาชนะและได้รับเลือกตั้งเป็น ส.ส.สมัยแรกได้สำเร็จ

ในสภาผู้แทนราษฎรไทย ชุดที่ 24 ได้ทำหน้าที่เป็นกรรมาธิการตำรวจ และมีบทบาทในการตอบโต้กับสมาชิกพรรคประชาธิปัตย์ ในการอภิปรายในสภาบ่อยครั้ง โดยเฉพาะกับกรณีของนางสาวรังสิมา รอดรัศมี ส.ส.สมุทรสงครามประท้วงยับ "จ่าประสิทธิ์" พูดกลางสภา ฝันว่าได้นอนกับ ส.ส.รังสิมา รวมถึงกรณีกล่าวถึงมหาวิทยาลัยรามคำแหง ส่งผลให้เกิดความไม่พอใจโดยเฉพาะจากสมาคมศิษย์เก่ารามคำแหง

เมื่อวันที่ 22 มิถุนายน พ.ศ. 2555 ประสิทธิ์ได้กล่าวหมิ่นคณะตุลาการศาลรัฐธรรมนูญด้วยถ้อยคำหยาบคายที่หมายถึงอวัยวะเพศชาย

เมื่อวันที่ 7 สิงหาคม พ.ศ. 2556 ระหว่างการประชุมสภาผู้แทนราษฎร ที่มีวาระการพิจารณาร่าง พ.ร.บ.นิรโทษกรรม ประสิทธิ์ได้ยกรองเท้าของตนเองมาไว้บนใบหน้าเพื่อยั่วยุเพื่อแสดงการตอบโต้กับสมาชิกพรรคประชาธิปัตย์

วันที่ 29 ตุลาคม พ.ศ. 2556 ที่พรรคเพื่อไทย ประสิทธิ์ได้ขึ้นปราศรัยบนรถกระบะติดเครื่องขยายเสียงมาชุมนุมบริเวณด้านหน้าพรรคของกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อปราศรัยสนับสนุนให้ ส.ส. พรรคเพื่อไทยสนับสนุนร่าง พ.ร.บ.นิรโทษกรรมฉบับสุดซอย ระหว่างนั้นได้มีคำพูดว่า “ผมอยากยิงแม่งในสภาให้ตายห่าไปเลยด้วยซ้ำ แต่เอาทักษิณกลับมาสะใจกว่า ทำให้เหมือนตายทั้งเป็น ยิ่งกว่าติดคุก"“จ่าประสิทธิ์” กร่างขู่ยิง “มาร์ค-เทือก” กลางสภา ซึ่งคำกล่าวเช่นนี้เป็นไปในลักษณะการชี้แจงขั้นตอนของร่างพระราชบัญญัติดังกล่าวในทางที่ไม่เหมาะสม ส่งผลให้เกิดความไม่พอใจในพรรคเพื่อไทย กระทั่งในการประชุมพรรคเพื่อไทย จ.ส.ต.ประสิทธ์ได้กล่าวขอโทษต่อ น.ส.ยิ่งลักษณ์ ชินวัตร นายกรัฐมนตรี ถึงกรณีดังกล่าว"จ่าประสิทธิ์"น้ำตาซึมขอโทษ"ปู-เจ๊แดง"

วันที่ 24 พฤษภาคม พ.ศ. 2557 หลังการรัฐประหารก่อนหน้านั้น 2 วัน จ.ส.ต.ประสิทธิ์ละเมิดคำสั่งคณะรักษาความสงบแห่งชาติที่ 5/2557 โดยไม่ยอมไปรายงานตัวที่หอประชุมกองทัพบกเทเวศน์ ในวันเดียวกัน เวลา 13.00 น.แต่ไปรายงานตัวที่ จังหวัดทหารบกสุรินทร์/กองกำลังรักษาความสงบเรียบร้อย.ประจำพื้นที่ จังหวัดสุรินทร์ ทางตำรวจได้ดำเนินคดีตามหมายจับ สถานีตำรวจนครบาลโชคชัย ที่ 912/2557 ลงวันที่ 26 พฤษภาคม พ.ศ. 2557

ในช่วงกลางปี พ.ศ. 2559 หลังการออกเสียงประชามติร่างรัฐธรรมนูญฉบับใหม่ในปีนั้น  จ.ส.ต.ประสิทธิ์ ได้กลับมามีบทบาทอีกครั้ง โดยเข้าไปเป็นพิธีกรรายการ "เพื่อประชาธิปไตย" ออกอากาศทาง พีซทีวี ช่วงเช้าวันอาทิตย์ ซึ่งเป็นการวิพากษ์เรื่องราวทางการเมืองไทยในหลายมิติ

ต่อมาในปี พ.ศ. 2568 จ.ส.ต. ประสิทธิ์ เป็นหนึ่งในทีมหาเสียงของพรรคเพื่อไทย ซึ่งส่งภูริกา สมหมาย ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ

 คดีความ 
วันที่ 7 พฤษภาคม พ.ศ. 2557 จ.ส.ต.ประสิทธิ์ ได้กล่าวข้อความหมิ่นสถาบันกษัตริย์ ศาลได้พิเคราะห์พฤติการณ์แห่งคดี และรายงานการสืบเสาะ แล้วเห็นว่า ข้อความที่ปราศรัย เป็นเรื่องร้ายแรง http://www.thairath.co.th/content/466995ศาลพิพากษาลงโทษจำคุก 2 ปี 6 เดือน ในวันที่ 3 ธันวาคม พ.ศ. 2557 โดยถูกคุมขังเมื่อวันที่ 29 พฤษภาคม พ.ศ. 2557 และเมื่อปี 2558 ได้รับพระราชทานอภัยโทษ ตามพระราชกฤษฎีกาพระราชทานอภัยโทษ พ.ศ. 2558 จึงเหลือโทษจำคุก 2 ปี 1 เดือน 22 วัน กระทั่งเมื่อวันที่ 25 มีนาคม พ.ศ. 2559 มีฎีกาพระราชทานอภัยโทษ ให้ปล่อยตัว จ.ส.ต.ประสิทธิ์ เป็นการพระราชทานอภัยโทษเป็นรายบุคคลปลัดฯยุติธรรม เผย ‘จ่าประสิทธิ์’ ได้รับพระราชทานอภัยโทษ ปล่อยตัวพ้นคุกแล้ว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔

 อ้างอิง 

หมวดหมู่:บุคคลจากอำเภอปรางค์กู่
หมวดหมู่:นักการเมืองจากจังหวัดศรีสะเกษ
หมวดหมู่:ชาวไทยเชื้อสายเขมร
หมวดหมู่:ตำรวจชาวไทย
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:นักการเมืองพรรคเพื่อไทย
หมวดหมู่:พรรคเพื่อชาติ
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักโทษในคดีความผิดต่อองค์พระมหากษัตริย์ไทย